| **Firsas Žuravliovasrus. *Фи́рс Серге́евич Журавлёв*** |
| --- |
|  |
| Firsas Žuravliovas (autoportretas) |
| Gimė | 1836 m. gruodžio 10 d.Saratovas, Rusijos imperija |
| Mirė | 1901 m. rugsėjo 17 d. (64 metai)Sankt Peterburgas, Rusijos imperija |
|  |
| Veikla | rusų žanro tapytojas, Sankt Peterburgo dailės akademijos akademikas, Keturiolikos maišto dalyvis, vienas iš „Dailininkų artelės" įkūrėjų |
|  |
| Alma mater | Peterburgo imperatoriškoji dailės akademija |

**Firsas Žuravliovas** (rus. *Фи́рс Серге́евич Журавлёв*, 1836 m. gruodžio 10 d. Saratovas, Rusijos imperija – 1901 m. rugsėjo 17 d. Sankt Peterburgas, Rusijos imperija) – rusų žanro tapytojas, Sankt Peterburgo dailės akademijos akademikas, Keturiolikos maišto dalyvis, vienas iš „Dailininkų artelės" įkūrėjų.

Biografija
----------

 Firso Žuravliovo paveikslas „Pirklių puota"
Firsas Žuravliovas gimė 1836 m. gruodžio 10 d. Saratove. F. Žuravliovas studijavo Sankt Peterburgo dailės akademijoje. Studijų metais už pažangą dailėje 1858 ir 1860 m. buvo apdovanotas mažaisiais sidabro medaliais, 1860 ir 1862 m. – didžiaisiais sidabro medaliais. 1862 m. buvo apdovanotas mažuoju aukso medaliu už paveikslą „Kreditorius aprašo našlės turtą".

1863 m. lapkričio 9 d. Žuravliovas dalyvavo Dailės akademijos keturiolikos studentų maište. Studentai atsisakė dalyvauti konkurse dėl didžiojo aukso medalio. Konkursas buvo skirtas Dailės akademijos 100-osioms gyvavimo metinėms. Žuravliovas buvo Sankt Peterburgo dailininkų artelės, kuriai vadovavo Ivanas Kramskojus, nariu.

Kartu su Ivanu Kramskojumi ir dar keturiais dailininkais: Bogdanu Venigu, Aleksandru Grigorjevu, Aleksejumi Korzuchinu ir Nikolajumi Šustovu apsigyveno bute Vasilijaus saloje ir įkūrė savotišką komuną su bendromis kūrybinėmis dailės dirbtuvėmis ir bendru ūkiu.

1868 m. už akademinėje parodoje publikuotus paveikslus „Vežiko parvykimas į namus" bei „Grįžimas iš puotos" Žuravliovui buvo suteiktas I-o laipsnio dailininko vardas. 1874 m. už paveikslus „Prieš karūnaciją", „Nešikas", „Pamotė", „Mergaitė su vištomis", „Dūdininkas" ir kelis portretus Žuravliovui buvo suteiktas Sankt Peterburgo imperatoriškosios dailės akademijos garbės akademiko vardas.

Firsas Žuravliovas daugiausiai tapė paveikslus buitine tematika. Labiausiai jis žinomas dėl paveikslų, kuriuose nutapyta pirklių buitis. Jo paveikslas „Pirklių puota" (1876 m.) sudarytas iš daug figūrų, nutapytas gana skrupulingai, kreipiant dėmesį ir į mažas detales. Paveiksle „Nuotakos palaiminimas" (1878 m.) puikiai išreikštas dramatizmas.

1888–1889 m. Žuravliovas eksponavo savo kūrinius Peredvižnikų parodose, nors šios draugijos nariu taip ir netapo. Firsas Žuravliovas dalyvavo tarptautinėse parodose Suomijoje (1876 m.), Paryžiuje (1889 m.).
Dalyvavo tapant Maskvos pravoslavų cerkvės soboro (rus. *Хра́м Христа́ Спаси́теля или Храм Рождества Христова*) kupolo paveikslą, taip pat Rygos pravoslavų cerkvės soboro kupolą.

Žuravliovas nutapė mozaikas Prisikėlimo bažnyčiai Sankt Peterburge ir ikonas Sankt Peterburgo Smolnio soborui.

Galerija
--------

* Prieš karūnacijąPrieš karūnaciją
* Grįžimas iš puotosGrįžimas iš puotos
* PamotėPamotė
* Mergaitė su vištomisMergaitė su vištomis
* Po vestuvių puotosPo vestuvių puotos

Nuorodos
--------

1. ↑  Лейкинд О.Л. Северюхин Д.Я. Артель художников. Историко-культурный интернет-портал „Энциклопедия Санкт-Петербурга". Международный благотворительный фонд им. Д.С. Лихачев.
2. ↑  Экштут С. А. Шайка передвижников. История одного творческого союза. – М.: Дрофа, 2008. – 320 с. – ISBN 978-5-358-01904-1.
3. ↑  Петрушевский Ф. Ф. Журавлев, Фирс Сергеевич // Энциклопедический словарь Брокгауза и Ефрона : в 86 т. (82 т. и 4 доп.). – СПб. 1890–1907.
4. ↑   Савельева Е. Такой пикантный „мрак тёмного царства". Саратовский гос. худ. музей им. Радищева (25 декабря 2003).
5. ↑  Экштут С. А. Шайка передвижников. История одного творческого союза. – М.: „Дрофа", 2008. – 320 с. – 3000 экз. – ISBN 978-5-358-01904-1.
6. ↑  Алексеев-Алюрви Ю. В. Технология живописи в куполе Храма Христа Спасителя в Москве. [neveikianti nuoroda]
7. ↑  Собор Воскресения Словущего Всех учебных заведений (Смольный). Энциклопедия Санкт-Петербурга. Межд. благотв. фонд им. Лихачёва.